section_heading: Zanimljivosti
paragraph_text: Dino je mnogo nastupao i u klubovima kao DJ te je se i u tom poslu pokazao veoma uspješnim, što dokazuje da je bio nominiran za DJ-a godine. Hrvatska hip-hop scena ga iznimno cijeni i poštuje jer je doprino uveliko njezinom razvitku. Tijekom svoje karijere je učio, podučavao, surađivao, eksperimentirao, proširivao, no, situacija će pokazati, za većinu je bio jednostavno previše originalan i unatoč komunikativnoj i blagoglagoljivoj prirodi, nerazumljiv. Godine 1990. je s Viktorijom ostvario poprilično pitoreskan funk-rock duet “Od Splita do Beograda”. Čak i velikan hrvatske glazbe, Oliver Dragojević, odlučuje da mu Dino producira album Neka nova svitanja koji je bio 1994. najprodavaniji hrvatski album godine. Iz Daleke obale je u ulozi producenta izvukao posljednji uistinu kompletan album Di si ti. Nekad popularnom ET-u je pomogao u hitu “Tek je 12 sati”. Ivani Banfić je pomogao napraviti značajan dio albuma Bogovi su pali na tjeme s kojega se kao umjereni hit nametnula pjesma “Nag” (Banfić je poslije karijeru usmjerila u konvencionalniji izričaj). Na samom početku karijere, Dvornik je otkrio Ninu Badrić kako pjeva u butiku. Čak je Severini na istoimenom albumu iz 1992. podario pjesmu “Sve što imam to si ti” (koautor Gibonni), a u drugom dijelu karijere i Vandi Winter – koja je, vrijeme će pokazati odlučila svoju karijeru više vezati za kazalište.